Sarnaselt 2016. aastaga on Prantsusmaa 11. jaanuaril ilmunud "Clarivate Analytics" edetabelis jätkuvalt innovaatiliste riikide esirinnas, asudes kolmandal kohal kümne TOP 100-s väljatoodud ettevõtte ja teadusasutusega. Prantsusmaa on seega kõrgelt tunnustatud elujõulise idufirmade ökosüsteemi poolest. Möödunud nädalal Las Vegases toimunud rahvusvahelisel tehnoloogiamessil CES 2017 oli Prantsusmaa delegatsioon Euroopa suurim ning teda edestasid üksnes USA ja Hiina. 16. jaanuaril võõrustas Pariis teise "French Tech Ticket" raames enam kui 150 välismaise innovaatilise ettevõtte juhte. "French Tech Ticket" on rahvusvaheline konkurss, mis pakub välismaistele idufirmadele aastast programmi Prantsuse inkubaatorites.